1341


1341 (MCCCXLI) a fost un an obișnuit al calendarului iulian, care a început într-o zi de miercuri.

Evenimente 

2 iunie: David al II-lea Bruce debarcă în Scoția după șapte ani de exil petrecuți în Normandia și își reia coroana; cu tot sprijinul din partea lui Eduard al III-lea al Angliei, Edward Balliol este îndepărtat.
 15 septembrie: Flota lui Robert d'Anjou ocupă Milazzo după trei luni de asediu, fără ca regele Pietro al II-lea al Aragonului să poată interveni.
 28 septembrie: Ioan Cantacuzino, trimis într-o campanie împotriva ducatului de Atena, este destituit de la conducerea armatei de către Ana de Savoia, mama împăratului minor Ioan al V-lea Paleolog, se revoltă împotriva acesteia.
 2 octombrie: Victorie a pisanilor asupra florentinilor; pisanii încep asediul asupra orașului Lucca, recent ocupat de Florența.
 8 octombrie: Nobilii din Adrianopol îl înscăunează pe Ioan Cantacuzino, sub numele de Ioan al VI-lea (încoronarea are loc pe 26 octombrie, la Didymotichon).
 19 octombrie: La rândul său, Ioan al V-lea Paleologul se încoronează la Constantinopol, cu sprijinul populației.

Nedatate 

mai: Jean de Montfort intră în Nantes și este recunoscut ca duce de Bretagne.
august: Orașul Lucca se predă celor din Florența, contra unei sume de bani.
august: Întâlnirea de la Paris dintre Jean de Montfort și regele Filip al VI-lea al Franței, în urma căreia regele trece de partea lui Charles de Blois, iar Jean de Montfort se retrage de la conducerea ducatului Bretagne.
septembrie: Jean de Normandie (fiu al regelui Franței) invadează Bretagne.
noiembrie: Jean de Montfort se predă la Nantes în mâinile lui Jean de Normandie.
decembrie: Aflat în luptă cu teutonii în zona Kaunas, conducătorul lituanian Gedyminas esre rănit mortal.
Contesa de Tirol, Margareta Maultasch, își alungă soțul, Ioan Henric de Boemia, și se recăsătorește cu Ludovic de Bavaria; noul cuplu este excomunicat.
După moartea împăratului Andronic al III-lea, în Bizanț izbucnește un îndelungat război civil între Ioan al VI-lea Cantacuzino și regenții împăratului legitim Ioan al V-lea Paleolog.
După moartea lui Ioan al III-lea, începe lupta pentru succesiune în ducatul Bretaniei dintre nepoata sa, Ioana de Penthievre (soția lui Carol de Blois) și fratele vitreg, Jean de Montfort.
 Expediție italo-portugheză în insulele Canare.
 Hanul Uzbek, conducătorul Hoardei de Aur, autorizează reconstruirea portului Caffa de către negustorii genovezi și venețieni.
 Inundații catastrofale în sudul Indiei (provincia Kerala); râul Peryiar își schimbă cursul, iar supraviețuitorii se mută în Cachin.
 Sultanul de Delhi îl alege pe Ibn Battuta pentru o misiune diplomatică în China dinastiei Yuan.

Arte, științe, literatură și filozofie 
 28 februarie: Prima menționare în documente a carnavalului de la Köln.
 8 aprilie: Petrarca devine poet laureat la Roma, fiind „încoronat” pe Capitoliu.
 Poetul chinez Zhang Xian scrie o lucrare referitoare la caracterul destructiv al prafului de pușcă.
Se întemeiază Queen's College, la Oxford.

Înscăunări 

 Algirdas (Olgierd), mare cneaz al Lituaniei.
Ioan al V-lea Paleolog, împărat al Bizanțului (1341-1391).

 Mansa Suleiman, conducător al Imperiului Mali (1341-1360).

 Tinibeg, han al Hoardei de Aur (1341-1342).

Nașteri 

 4 ianuarie: Wat Tyler, insurgent englez (d. 1381).
 1 septembrie: Frederic al IV-lea (cel Simplu), rege al Siciliei (d. 1377)
Hermann al II-lea, landgraf de Hessen (d. 1413)
 Ioan al II-lea, duce de Bavaria (d. 1397)
 Ludovic, duce de Durazzo (d. 1376).
 Qu You, scriitor chinez (d. 1427)

Decese 

 30 aprilie: Ioan al III-lea (cel Bun), 54 ani, duce de Bretagne (n. 1286)
 15 iunie: Andronic al III-lea Paleologul, 44 ani, împărat al Bizanțului (n. 1297)
 28 august: Levon (Leon) al IV-lea, 31 ani, rege al Armeniei (n. 1309)
 4 decembrie: Janislaw I, arhiepiscop de Gniezno (n. ?)

Nedatate 

 decembrie: Gedyminas, 65 ani, mare duce al Lituaniei (n. 1275)
Al-Nasr Muhammad, 45 ani, sultan mameluc al Egiptului (n. 1295)

Guillaume Adam, misionar și scriitor francez (n. ?)

Petrus Filipsson, arhiepiscop de Uppsala (n. ?)

Uzbek, 58 ani, han al Hoardei de Aur (n. 1282)

Vezi și 
 Listă de conducători de stat din 1341

1341